F

**Pokyny pre žiadateľov o akreditáciu vzdelávacej aktivity pre koučov**

Obsah

[1. Podmienky pre získanie akreditácie 1](#_Toc23258711)

[2. Obsah osvedčení vydávaných na konci vzdelávacích aktivít a ich evidencia 2](#_Toc23258712)

[3. Priebeh akreditačného procesu 2](#_Toc23258713)

[4. Platnosť a obnova akreditácie 3](#_Toc23258714)

[5. Strata akreditácie 4](#_Toc23258715)

[6. Kontrola dodržiavania podmienok akreditácie 4](#_Toc23258716)

[7. Reklamácie 5](#_Toc23258717)

[8. Kontakt 5](#_Toc23258718)

[9. Zoznam požadovaných dokumentov 6](#_Toc23258719)

[10. Zoznam súvisiacich dokumentov 7](#_Toc23258720)



# Podmienky pre získanie akreditácie

* 1. Aké vzdelávacie aktivity sa môžu uchádzať o akreditáciu:
1. Ucelené programy a kurzy poskytujúce minimálne základné vzdelanie v koučovaní (najmenej 60-hodinové ucelené aktivity podporujúce rozvoj všetkých ICF definovaných kľúčových kompetencií kouča, ukončené praktickou záverečnou skúškou s alebo bez certifikácie SAKo kouča),
2. Čiastkové vzdelávacie aktivity a rozvojové hodiny podporujúce osvojenie si a rozvoj niektorých kľúčových kompetencií kouča (semináre, workshopy) v rozsahu do 60 hodín.

V oboch prípadoch musí byť vzdelávanie uvádzané (marketingovo predávané) ako vzdelávanie v koučovaní alebo vzdelávanie pre koučov a pred podaním žiadosti sa musí minimálne 1-krát kompletne realizovať s minimálne 5 absolventami.

* 1. Aké podmienky musí spĺňať Odborný garant:
1. Je koučom certifikovaným Slovenskou asociáciou koučov alebo inou, ňou uznanou certifikačnou autoritou (napr. ICF).
2. Absolvoval koučovské vzdelávanie v rozsahu aspoň 1,5-násobku hodín, než poskytuje vzdelávanie, o ktorého akreditáciu žiada, minimálne však 125 hodín. Toto vzdelávanie musí byť akreditované Slovenskou asociáciou koučov alebo inou, ňou uznanou akreditačnou autoritou (napr. ICF).
3. Má koučovskú prax min. v rozsahu podľa úvodnej tab., z toho 75% platených.
4. Spĺňa jednu z nasledujúcich požiadaviek
	1. Má odborné pedagogické alebo andragogické vzdelanie (Príloha E)
	2. Má tréning trénerov koučovania uznaný SAKom (Príloha E)
	3. Má aspoň 300-hodinovú lektorskú prax v priebehu posledných 3 rokov, ktorú preukáže buď čestným vyhlásením alebo doložením 15 minútovej ukážky svojho lektorovania koučovania vo forme súvislej videonahrávky (Príloha F). Súhlas účastníkov si je žiadateľ povinný zabezpečiť pred odoslaním žiadosti na akreditáciu SAKo.
	4. Vzdelávací projekt a zámer

Žiadateľ o akreditáciu vyplní vzdelávací projekt podľa Prílohy I alebo zámer podľa Prílohy II, v ktorom potvrdí, že:

* + 1. Minimálne 80% obsahu vzdelávacej aktivity je venovaných kľúčovým kompetenciám kouča definovaným ICF (všetkým alebo niektorým vybraným, z ktorých sa vzdelanie kouča dá vyskladať). Celkový počet hodín vzdelávacej aktivity musí byť viditeľne rozdelený na hodiny teórie a praxe (príp. teórie, metodiky a praxe).
		2. Proces koučovania je vyučovaný v synchrónnom (platí len pre ucelené programy, kurzy a čiastkové vzdelávacie aktivity) interaktívnom procese s účastníkmi ako ucelený koncept, s princípmi a filozofiou koučovania, pričom z projektu musí byť zrejmá konzistentnosť princípov a filozofie, z ktorej tento koncept vychádza.
		3. Pri vzdelávaní sú využívané také vzdelávacie formy a metódy, aby sa u účastníkov rozvíjalo a posilňovalo jednak porozumenie koučovacích princípov a prístupu, ale i praktická zručnosť koučovať.
		4. Súčasťou vzdelávania je aj téma etiky koučovania v zmysle etického kódexu ICF alebo SAKo, ako aj jej aplikácia do praxe.
		5. Osvojenie si obsahu vzdelávania je lektorom pravidelne sledované a overované, pričom pri ucelenom vzdelávaní (minimálne 60 hodín) každý účastník dostal spätnú väzbu aspoň na 3 svoje koučovacie rozhovory.
		6. Na konci uceleného programu alebo kurzu (minimálne 60 hodín) účastník preukazuje schopnosť koučovať v praktickej skúške, ktorá overuje osvojenie si všetkých kľúčových kompetencií kouča definovaných ICF.
		7. O priebehu a výsledku praktickej záverečnej skúšky každého účastníka sa vyhotovuje dokumentácia, ktorá sa archivuje 5 rokov od realizácie skúšky. Jej formu a pravidlá platné pri jej vyhotovení uvedie odborný garant vo vzdelávacom projekte.

# Obsah osvedčení vydávaných na konci vzdelávacích aktivít a ich evidencia

Každé osvedčenie o úspešnom absolvovaní vzdelávacej aktivity akreditovanej Slovenskou asociáciou koučov bude obsahovať:

1. Názov vzdelávacej ustanovizne a jej sídlo, názov vzdelávacej aktivity a celkový počet hodín vzdelávania (počítajú sa 60-minútové hodiny, nie 45-minútové vyučovacie hodiny).
2. Číslo Potvrdenia o akreditácii vzdelávacej aktivity, dátum jeho vydania.
3. Meno a priezvisko absolventa.
4. Potvrdenie toho, že vzdelávacia aktivita bola zameraná na rozvoj všetkých ICF definovaných kľúčových kompetencií kouča (resp. len niektorých, konkrétne vymenovaných kompetencií) a na etiku koučovania (etický kódex ICF alebo SAKo).
5. U ucelených vzdelávacích aktivít v rozsahu minimálne 60 hodín uviesť potvrdenie odborného garanta o počte pozorovaných rozhovorov, ktoré viedol odborný garant alebo lektor a v praktickej záverečnej skúške preukázal osvojenie si ICF definovaných kľúčových kompetencií kouča.
6. Informáciu o tom, či ide o ucelený program alebo kurz alebo o čiastkovú vzdelávaciu aktivitu či rozvojové hodiny.
7. Meno a podpis odborného garanta aktivity, príp. aj lektora, ak nejde o rovnakú osobu.

O počte účastníkov akreditovanej vzdelávacej aktivity a o vydaných osvedčeniach bude žiadateľ o akreditáciu viesť evidenciu, ktorú na vyžiadanie predloží akreditačnej komisii. Evidujú sa: meno a priezvisko účastníka, počet hodín absolvovaného vzdelania, číslo osvedčenia, kontaktný e-mail a telefón účastníka.

Z evidencie účastníkov a vydaných osvedčení musí byť zrejmé, koľko účastníkov sa zúčastnilo vzdelávacej aktivity a koľkí z nich úspešne absolvovali záverečnú skúšku.

# Priebeh akreditačného procesu

* 1. Žiadateľ o akreditáciu koučovskej vzdelávacej aktivity musí:
		1. poslať e-mailom podpísanú a oskenovanú Žiadosť A - Žiadosť o akreditáciu vzdelávacej aktivity a prílohy pre danú vzdelávaciu aktivitu podľa bodu 9.
		2. zaplatiť poplatok za akreditáciu na účet SAKo, a to najneskôr v deň odoslania žiadosti.
	2. Najneskôr do 20 dní od splnenia podmienok z bodu 3.1 komisia žiadateľovi oznámi, či akceptuje jeho žiadosť ako kompletnú pre začatie akreditačného konania alebo požaduje niektoré podklady v stanovenom termíne doplniť, resp. opraviť.
		1. Ak žiadateľ doplnené/opravené podklady v stanovenom termíne nepošle, bude musieť zopakovať celý postup aj s poplatkom.
		2. Po prijatí doplnených/opravených podkladov začína plynúť opäť 20-dňová lehota na posúdenie kompletnosti žiadosti odznovu.
		3. Keď komisia akceptuje žiadosť ako kompletnú, bezodkladne vyrozumie o tom žiadateľa e-mailom.
	3. Najneskôr do 60 dní od akceptovania kompletnej žiadosti o akreditáciu dostane žiadateľ e-mailom rozhodnutie o udelení alebo neudelení akreditácie s príslušným odôvodnením.
		1. V prípade úspešného akreditačného konania tajomník akreditačnej komisie následne pošle žiadateľovi emailom Potvrdenie o akreditácii.
		2. V prípade neúspešného akreditačného konania sa žiadateľ môže po odstránení prekážok, uvedených v odôvodnení, uchádzať o akreditáciu opäť s tým, že celý proces akreditácie aj so zaplatením poplatku začína od začiatku.
	4. Osvedčenia o úspešnom absolvovaní kurzu s akreditáciou SAKo môže žiadateľ o akreditáciu vydávať svojim absolventom od momentu, kedy mu bola akreditácia udelená.

Žiadateľ nemôže na osvedčení o úspešnom absolvovaní kurzu uvádzať, že je akreditovaný SAKo, ak v deň udeľovania osvedčenia jeho akreditácia už nemá platnosť.

 3.5 Pri ucelenom programe ukončenom skúškou s certifikáciou SAKo je žiadateľ povinný

 prizvať aspoň jedného člena akreditačno-certifikačnej komisie(ACK) SAKo, ako odborného

 garanta pre posúdenie kvality zloženej skúšky. Pozvánku na záverečnú skúšku je potrebné

 poslať aspoň 30 dní pred termínom skúšky na akreditacia@sako.sk. Pozvánka obsahuje

 termín a miesto konania skúšky, rozsah skúšky, zoznam účastníkov skúšky a popis

 uceleného programu, ktorého sa skúška týka. Následne do 7 dní dostane žiadateľ informáciu

 o tom, ktorý člen ACK sa skúšky zúčastní a ako formou ( osobne, skype a pod.).

* 1. Po úspešnom absolvovaní skúšky s certifikáciou SAKo kouča zasiela žiadateľ zoznam

úspešných účastníkov na sako@sako.sk, kde mu do 10 dní budú obratom vystavené certifikáty KcS/PKcS pre každého účastníka.

**4.Výnimky z akreditačného procesu**

4.1. RKK aktivity

Rozvojové hodiny realizované RKK (regionálny klub koučov) - s udelením  SAKO vzdelávacích kreditov (SVK).
Pre takúto aktivitu je potrebné najneskôr 14 dní pred konaním rozvojovej vzdelávacej aktivity poslať na sako@sako.sk Zámer (Príloha II).

4.1.1 Špecifické podmienky pre RKK:
- Počet vzdelávacích hodín - do 3
- Poplatok - 0 €

Obratom bude potvrdené obdržanie zámeru a pridelenie SVK (SAKo vzdelávacích kreditov). Do 14 dní od konania rozvojovej vzdelávacej aktivity je potrebné na sako@sako.sk doručiť prezenčnú listinu (Príloha M). SAKo následne do 14 dní vystaví certifikát, ktorý odošle účastníkom podľa prezenčnej listiny.

4.2 ICF akreditované aktivity

SAKo uznáva vzdelávacie aktivity s udelenou ICF akreditáciou a držiteľ ICF akreditácie môže požiadať o udelenie SAKo akreditácie. Po zaslaní ICF osvedčenia o akreditovanej aktivite, vyplnenej žiadosti pre držitela ICF akreditácie a úhrade poplatku vystaví SAKo najneskôr do 14 dní potvrdenie o udelení SAKo akreditácie.

4.2.1 Špecifické podmienky pre ICF držiteľov akreditácie:
- Počet vzdelávacích hodín -max v rozsahu na ICF osvedčení
- Poplatok - 20 €

- Doba platnosti SAKo akreditácie- rovnaká ako na ICF osvedčení

# Platnosť a obnova akreditácie

* 1. Akreditácia je platná 5 rokov pre ucelené programy, kurzy. Pre čiastkové vzdelávacie

aktivity rozvojové hodiny je platnosť 2 roky resp. len na termín konania. Počas tohto obdobia je vzdelávacia aktivita uvádzaná na www stránke SAKo ako „**Vzdelávacia aktivita akreditovaná**

**Slovenskou asociáciou koučov**“. Podmienkou je zachovanie obsahu a rozsahu vzdelávania minimálne v akreditovanom nastavení, a rovnako realizácia lektorom / lektormi, ktorých účasť bola v akreditovanej aktivite prezentovaná.

* 1. V prípade záujmu o predĺženie akreditácie 3 mesiace pred uplynutím lehoty 5 rokov odborný garant vzdelávacej aktivity spolu so žiadosťou o obnovu akreditácie zašle akreditačnej komisii na akreditacia@sako.sk dokumentáciu o svojom ďalšom odbornom rozvoji a o prípadných zmenách vo vzdelávacom projekte. Ak aktivitu lektorujú viacerí lektori, zasiela dokumentáciu o ďalšom odbornom rozvoji všetkých lektorov.
	2. Za ďalší rozvoj odborného garanta a lektorov sa bude považovať absolvovanie rozvojovej aktivity, zameranej na rozvoj koučovských, lektorských, mentorských a supervíznych kompetencií. Môže ísť o účasť na seminároch, workshopoch, kurzoch, konferenciách, odborných stážach a pod. s tematikou koučovania a vzdelávania dospelých alebo o absolvovaný koučing, mentoring a supervíziu.

4.4.Ďalší odborný rozvoj garanta a lektorov požaduje SAKo v rozsahu minimálne 35 hodín ( tento rozsah platí individuálne pre každého).

4.5 Zmeny vo vzdelávacom projekte môžu byť len takého charakteru, ktoré zvyšujú, prípadne

 zachovávajú doterajšiu kvalitatívnu úroveň vzdelávacej aktivity.

4.6 Obnova akreditácie sa po doručení dokumentov uvedených v bode 7.2 zrealizuje do 30 dní

 bez potreby preukazovania splnenia ostatných požiadaviek.

# Strata akreditácie

* 1. V prípade, že spoločnosť s akreditovanou vzdelávacou aktivitou zmení svoju právnu formu, vlastníkov, predmet podnikania a podobne, akreditácia vzdelávacej aktivity zostáva v platnosti, s výnimkou situácie, kedy vzdelávaciu aktivitu už nemôže odborne garantovať identická osoba – odborný garant.
	2. Vzdelávacia aktivita stratí akreditáciu aj vtedy, ak:
		1. po uplynutí 5-ročnej lehoty, na ktorú bola akreditácia udelená, nebola ku dňu ukončenia lehoty doručená žiadosť o obnovu akreditácie,
		2. na základe kontroly (vykonanej z vlastného podnetu alebo na podnet sťažovateľa) akreditačná komisia posúdi, že vzdelávacia aktivita v praxi nenapĺňa kritériá, na základe ktorých bola akreditácia udelená,
		3. odborný garant alebo iný lektor vzdelávacej aktivity (ak ju lektorujú viacerí lektori) stratí / nezíska certifikáciu SAKo alebo inej SAKom uznanej certifikačnej autority.

# Kontrola dodržiavania podmienok akreditácie

Akreditačná komisia SAKo má právo kontrolovať v praxi dodržiavanie podmienok, na základe ktorých bola akreditácia udelená. Kontrola môže prebehnúť návštevou vybranej časti vzdelávacej aktivity, účasťou na záverečnej skúške (pri ucelenom programe), alebo získaním spätnej väzby od účastníkov vzdelávacej aktivity. O záveroch kontroly zasiela akreditačná komisia informáciu vzdelávacej inštitúcii do 30 dní od realizácie kontroly.

Vzdelávacia ustanovizeň počas priebehu a do 5 rokov od dátumu ukončenia vzdelávacej aktivity archivuje a pri kontrole predkladá najmä: prezenčné listiny z realizovaných akreditovaných vzdelávacích aktivít,

študijný materiál rozdávaný účastníkom, písomné záznamy zo záverečných skúšok (pri ucelenom programe a kurze), evidenciu vydaných osvedčení.

V prípade, že vzdelávaciu aktivitu lektorujú aj iní lektori než odborný garant, a to samostatne, bez osobnej prítomnosti odborného garanta, vzdelávacia ustanovizeň vyhotovuje a pri kontrole predkladá aj lektorský manuál.

# Reklamácie

Prípadné reklamácie žiadateľa voči rozhodnutiu Akreditačnej komisie rieši kontrolný orgán v rámci Etickej komisie SAKo.

**Platobné údaje**: Slovenská sporiteľňa, a.s.

IBAN: SK48 0900 0000 0003 0505 3760, BIC: GIBASKBX

V popise platby prosíme uviesť slovo Akreditácia a meno žiadateľa, napr. „Akreditácia – FirmaABC“.

# Kontakt

Slovenská asociácia koučov – SAKo

akreditacia@sako.sk

# Zoznam požadovaných dokumentov



# Zoznam súvisiacich dokumentov

* Stanovy SAKo.
* Podklady potrebné k získaniu akreditácie sprístupnené na stiahnutie na [www.sako.sk](http://www.sako.sk) v rubrike Ákreditácia.
* Zoznam vzdelávacích aktivít akreditovaných Slovenskou asociáciou koučov (začne sa tvoriť po prvom úspešne ukončenom akreditačnom procese) sprístupnený na www.sako.sk v rubrike Vzdelávanie

|  |  |  |  |
| --- | --- | --- | --- |
| **Nahrádza ver., zo dňa:** | **Vypracované dňa, kým:** | **Schválené dňa, kým:** | **Účinnosť od:** |
| Sako-Sm-13.4, 10.04.2016 | 04.12.2019, PS Akreditácie | 10.12.2019,P.Jaszberényi | 28.2.2020 |